### 28.    Beslutning af kriterier og prioriteringer for puljen vedrørende § 18 midler (frivilligt socialt arbejde)

**Åbent**

Sagsnr.: 326-2011-7814        J.nr.: 27.15.12           Dokumentnr.:
326-2020-201542

**Sagstype**

Beslutning.

**Resume og sagens baggrund**

Jævnfør Serviceloven §18 afsættes der årligt et beløb til at
understøtte frivilligt socialt arbejde i Kalundborg Kommune. Kommunalbestyrelsen
beslutter kriterier og prioriteringer for § 18 puljen. Indstillingsudvalget og
Frivilligrådet har drøftet kriterierne og prioriteringerne. Det foreslås, at
prioriteringerne for § 18 puljen 2020 fastholdes i 2021 og at det i kriterierne
præciseres at det er muligt at søge tilskud til drift af foreningen.

**Indstillinger**

Direktøren indstiller, at:

1.    § 18 kriterierne
godkendes fremadrettet med den nye tilføjelse.

2.    de gældende § 18
prioriteringer for § 18 puljen fastholdes i 2021.

**Behandling**

Børn- og Familieudvalget, Ældre- og Sundhedsudvalget,
Socialudvalget, Økonomiudvalget og Kommunalbestyrelsen.

**Sagsfremstilling**

Ifølge Servicelovens §18, skal kommunalbestyrelsen årligt
afsætte et beløb til støtte af frivilligt socialt arbejde. §18 puljen søges af
frivillige sociale foreninger en gang årligt i oktober. Kommunalbestyrelsen
fastsætter kriterier og prioriteringer for § 18 puljen.

Indstillingsudvalget og Frivilligrådet har på deres
dialogmøde den 27. maj 2020 drøftet de nuværende kriterier for § 18 puljen og
de gældende prioriteringer.

*Kriterier*

De nuværende kriterier blev godkendt af kommunalbestyrelsen
den 29. juni 2016.

Indstillingsudvalget besluttede på deres møde den 27. maj
2020, på baggrund af deres dialogmøde med Frivilligrådet, at indstille til
nedenstående tilføjelse i de nuværende kriterier. Tilføjelsen sker på baggrund
af, at foreningerne i dag kan søge om tilskud til drifts- og administrative
udgifter, dette fremgår ikke tydeligt af de nuværende kriterier.

Det anbefales, at der tilføjes følgende til kriterierne, så
det tydeliggøres, at der kan søges støtte til drift:

”Det er muligt at søge tilskud til drift og administrative
udgifter i foreningen.”

Derudover ønskes det ikke at der foretages yderligere
ændringer i de nuværende kriterier.

Forslag til kriterier for § 18 puljen er vedlagt som bilag,
tilføjelsen er markeret med rød. Følgende områder indgår i kriterierne:

·
Hvem kan søge.

·
Hvad ydes der støtte til.

·
Ansøgningsprocedure og fordeling af midler.

·
Opfølgning og dokumentation.

*Prioriteringer* Indstillingsudvalget udarbejder årligt et forslag til prioritering af § 18
puljen. Indstillingsudvalget har på et dialogmøde med Frivilligrådet den 27. maj
2020, drøftet prioriteringer for § 18 puljen 2021. Indstillingsudvalget
foreslår, at de nuværende prioriteringer fastholdes, og der ikke foretages
nogen ændringer.

Prioriteringer for § 18 puljen

·
Fortsættelse af eksisterende aktiviteter.

·
Iværksættelse af nye aktiviteter i forhold til prioriterede
målgrupper:

o
Psykisk syge.
For eksempel etablering af idrætstilbud, motionsgrupper, IT-kurser, støtte til
netværksdannelse og aktiviteter i samarbejde med kommunale
institutioner/tilbud.

o
Handicappede.
For eksempel handicappede som frivillige og aktiviteter i samarbejde med
kommunale institutioner/tilbud.

o
Misbrugere.
For eksempel etablering af idrætstilbud, motionsgrupper, IT-kurser, støtte til
netværksdannelse og aktiviteter i samarbejde med kommunale
institutioner/tilbud.

o
Børn med særlige behov.
For eksempel at blive hjulpet ind i sociale fællesskaber (foreninger og lignende),
mentorordninger, lektiecaféer, motionstilbud og supplerende voksenstøtte
(f.eks. en gruppe af pensionister) i skoler og daginstitutioner.

o
Aktiviteter på dagcenterområdet.
For eksempel åbne og primære brugerdrevne dagcentre med tilbud målrettet svage
ældreeventuelt i samarbejde med plejecentre. Aktiviteter kan være:
interessegrupper/netværk, motionsaktiviteter, samvær, gåture, oplæsning mv.

**Økonomiske konsekvenser**

Ingen.

**Ældre- og Sundhedsudvalgets
møde den 10. august 2020:**

Anbefales.

**Børn- og Familieudvalgets møde
den 12. august 2020:**

Anbefales.

**Socialudvalgets møde den 13.
august 2020:**

Anbefales.

**Økonomiudvalgets møde den 19.
august 2020:**

Anbefales.

**Bilag**

|  |  |
| --- | --- |
| Kriterier 2020 til godkendelse | 326-2020-223416 |
| § 18 prioriteringer 2021 til godkendelse | 326-2020-223431 |